

# 

# **Súťažné podklady – III. fáza zákazky**

# **„Riadiaci a komunikačný systém verejného osvetlenia“**

Nadlimitná zákazka podľa § 70 ods. 1 písm. c) zákona č. 343/2015 Z. z. o verejnom obstarávaní   
a o zmene a doplnení niektorých zákonov v znení neskorších predpisov (ďalej len „ZVO“)

Súlad súťažných podkladov so ZVO potvrdzuje:

V Bratislave, dňa 14.1.2025 ..............................................

Zuzana Jamnická

# **Obsah súťažných podkladov**

[**Časť A. Pokyny pre záujemcov/uchádzačov 3**](#_Toc187765545)

[1. Identifikácia verejného obstarávateľa 3](#_Toc187765546)

[2. Identifikácia verejného obstarávania 3](#_Toc187765547)

[3. Priebeh verejného obstarávania 4](#_Toc187765548)

[4. Zmluvný vzťah 5](#_Toc187765549)

[5. Financovanie predmetu zákazky 5](#_Toc187765550)

[6. Komunikácia 5](#_Toc187765551)

[7. Vysvetľovanie 6](#_Toc187765552)

[8. Zábezpeka 6](#_Toc187765553)

[9. Jazyk žiadosti o účasť/ponuky 6](#_Toc187765554)

[10. Dôvernosť verejného obstarávania 6](#_Toc187765555)

[11. Náklady na žiadosť o účasť/ponuku 6](#_Toc187765556)

[**Časť B. Kvalifikácia dodávateľov: Predloženie žiadostí o účasť 6**](#_Toc187765557)

[**Časť C. Predloženie základných ponúk 6**](#_Toc187765558)

[**Časť D. Rokovania s uchádzačmi 7**](#_Toc187765559)

[1. Priebeh rokovaní 7](#_Toc187765560)

[2. Rokovania v 2. kole a Výzva na aktualizáciu základnej ponuky 7](#_Toc187765561)

[3. Vyhotovenie a predloženie aktualizovanej Základnej ponuky 8](#_Toc187765562)

[4. Lehota na predkladanie aktualizovaných Základných ponúk 8](#_Toc187765563)

[5. Obsah aktualizovanej Základnej ponuky 8](#_Toc187765564)

[6. Vyhodnotenie aktualizovaných Základných ponúk 9](#_Toc187765565)

[**Časť E. Predloženie konečných ponúk 9**](#_Toc187765566)

[1. Výzva na predloženie konečnej ponuky 9](#_Toc187765567)

[2. Vyhotovenie a predloženie konečnej ponuky 10](#_Toc187765568)

[3. Obsah konečnej ponuky 10](#_Toc187765569)

[4. Vyhodnotenie konečných ponúk 10](#_Toc187765570)

[**Časť F. Uzavretie Zmluvy 11**](#_Toc187765571)

[1. Uzavretie Zmluvy 11](#_Toc187765572)

[**Časť H. Kritériá na vyhodnotenie ponúk a pravidlá ich uplatnenia 12**](#_Toc187765573)

[1. Kritériá na vyhodnotenie ponúk 12](#_Toc187765574)

[2. Spôsob uplatnenia kritérií na vyhodnotenie ponúk 12](#_Toc187765575)

**Zoznam príloh:**

Príloha č. 1: Opis predmetu zákazky

Príloha č. 2: Vzor aktualizovanej Základnej ponuky

Príloha č. 3: Zmluva o dodávke prvkov a poskytovaní služieb riadiaceho systému verejného osvetlenia

Príloha č. 4: prázdne

Príloha č. 5: Vyhlásenie k participácii na vypracovaní ponuky inou osobou

Príloha č. 6: prázdne

Príloha č. 7: prázdne

Príloha č. 8: prázdne

Príloha č. 9: Návrh na plnenie kritérií

Príloha č. 10: Akceptačný protokol k splneniu požiadaviek na pilotný projekt

# Časť A. Pokyny pre záujemcov/uchádzačov

# Identifikácia verejného obstarávateľa

Verejný obstarávateľ: Technické siete Bratislava, a.s. (ďalej len „verejný obstarávateľ“)

Sídlo: Primaciálne námestie 1, 814 99 Bratislava

IČO: 54 302 102

Kontaktná osoba: Zuzana Jamnická

Web zákazky: <https://josephine.proebiz.com/sk/tender/50014/summary>

# Identifikácia verejného obstarávania

* 1. **Názov zákazky:** Riadiaci a komunikačný systém verejného osvetlenia
  2. Verejný obstarávateľ sa rozhodol použiť postup rokovacieho konania so zverejnením v zmysle ustanovenia § 70 ods. 1 písm. c) ZVO, nakoľko predmetom zákazky má byť dodanie požadovaných komponentov a poskytovanie služieb riadiaceho a komunikačného systému, ktoré nie sú obvyklým predmetom zákaziek v požadovanom vecnom, kvantitatívnom a časovom rozsahu. Cieľom rokovania s uchádzačmi je identifikovať vhodné návrhy tohto riešenia, prerokovať verejným obstarávateľom stanovené požiadavky a spôsob ich realizácie, vrátane prípadných úprav zmluvných podmienok.
  3. Verejný obstarávateľ pred vyhlásením tohto verejného obstarávania realizoval na predmet zákazky prípravné trhové konzultácie. Zápis z nich, ako aj ďalšie dokumenty, sú zverejnené na adrese: <https://josephine.proebiz.com/sk/tender/37749/summary>.
  4. **Rozdelenie zákazky na časti:** Zákazka nie je rozdelená na časti, uchádzači budú musieť predložiť ponuku na celý predmet zákazky. Odôvodnenie jej nerozdelenia tvorí prílohu č. 7 týchto súťažných podkladov.

**Stručný opis predmetu zákazky:**

Predmetom verejného obstarávania je dodávka komunikačného a riadiaceho systému verejného osvetlenia (ďalej aj „VO“) pre mesto Bratislava. Riadenie a monitoring verejného osvetlenia bude zabezpečovaný dvojakým spôsobom, a to prostredníctvom riadiacich modulov pre svietidlá (ďalej   
aj „RM-S“) prostredníctvom štandardizovaného komunikačného rozhrania so svietidlami (Zhaga book 18, D4i) a tiež cez systém riadenia a monitoringu rozvádzačov verejného osvetlenia (ďalej aj „RVO“) prostredníctvom riadiacich modulov pre rozvádzače verejného osvetlenia (ďalej aj „RM-RVO“).

Predmetom tohto verejného obstarávania je aj pilotný projekt, ktorý zahŕňa aj nasadenie 30 ks riadiacich modulov RM-RVO a 1000 ks riadiacich modulov RM-S na svietidlách, ktoré budú implementované úspešným uchádzačom. Verejný obstarávateľ (ďalej aj „Objednávateľ“) určí, ktoré oblasti, ulice, svietidla alebo RVO budú predmetom pilotného projektu, a to ešte pred uzavretím Zmluvy s úspešným uchádzačom. V prípade úspešnej realizácie pilotného projektu je následne možné pokračovanie implementácie riadiaceho systému (tzv. Rollout) v plošnom rozsahu, ktorý je bližšie špecifikovaný v rámci súťažných podkladov a ich príloh.

* 1. **Predpokladaná hodnota zákazky:** Verejný obstarávateľ sa rozhodol nezverejniť túto informáciu.
  2. **Miesto plnenia:** Územie mesta Bratislava.
  3. **Termín plnenia:**

Pilotný projekt: max. 7 mesiacov (max. 4 mesiace implementácia a max. 3 mesiace testovania verejným obstarávateľom požadovaných služieb)

Základný rozsah projektu: 120 mesiacov

Rozšírený rozsah projektu: 180 mesiacov (maximálne 60 mesiacov nad rámec základného rozsahu projektu)

Konkrétne termíny plnenia sú podrobne uvedené v Zmluve.

* 1. **Obhliadka:** Za účelom bližšieho oboznámenia sa so zariadeniami verejného obstarávateľa (rozvádzačmi verejného osvetlenia a svietidlami) môže uchádzač požiadať verejného obstarávateľa o obhliadku. Uchádzači vykonávajú obhliadku miesta plnenia na vlastné náklady.

Pre vykonanie obhliadky musí uchádzač kontaktovať verejného obstarávateľa prostredníctvom komunikačného rozhrania systému Josephine. Termín obhliadky si verejný obstarávateľ s uchádzačom dohodne osobitne. Účasť na obhliadke uchádzač potvrdí spolu s uvedením svojich identifikačných údajov prostredníctvom systému Josephine najneskôr 48 hodín pred určeným časom obhliadky. Rovnakým spôsobom môže uchádzač z dôvodov hodných osobitného zreteľa ospravedlniť svoju neúčasť na obhliadke a požiadať verejného obstarávateľa o stanovenie ďalšieho termínu obhliadky, verejný obstarávateľ však nie je povinný stanoviť nový termín obhliadky. Ak verejný obstarávateľ stanoví nový termín obhliadky, v takom prípade bude náhradný termín obhliadky oznámený uchádzačom, ktorí oň požiadali a svoju neúčasť na obhliadke stanovenej v pôvodnom termíne ospravedlnili a odôvodnili. Z uskutočnenej obhliadky verejný obstarávateľ vypracuje záznam.

* 1. **Predmet zákazky podľa CPV kódov:**

50232110-4 Prevádzka verejného osvetlenia

50232100-1 Údržba verejného osvetlenia

45311000-0 Inštalácia a montáž elektrických rozvodov a zariadení

45317300-5 Elektroinštalačné práce na elektrických rozvádzačoch

34928500-3 Zariadenia pouličného osvetlenia

* 1. **Variantné riešenie:** Verejný obstarávateľ neumožňuje predloženie variantných riešení. Ak súčasťou konečnej ponuky bude aj variantné riešenie, nebude zaradené do vyhod­notenia a bude sa naň hľadieť, akoby nebolo predložené.
  2. Tieto súťažné podklady môžu byť v ďalších fázach verejného obstarávania, v závislosti od priebehu rokovaní, upravované a/alebo dopĺňané, avšak len vo vzťahu k časovo nasledujúcim fázam. Takto upravené alebo doplnené súťažné podklady zašle verejný obstarávateľ uchádzačom ako prílohu Výzvy na predloženie aktualizovanej základnej ponuky alebo konečnej ponuky.

# Priebeh verejného obstarávania

* 1. Za účelom objasnenia procesu tohto rokovacieho konania so zverejnením, verejný obstarávateľ stručne približuje záujemcom jeho priebeh. **Upozorňujeme, že absolvovanie každej predchádzajúcej fázy   
     je podmienkou pre postup dodávateľa do tej nasledujúcej fázy, t. j. bez toho aby dodávateľ predložil svoju žiadosť o účasť v I. fáze – Kvalifikácia dodávateľov, mu nebude umožnené predloženie základnej a následne ani konečnej ponuky.**
  2. **I. fáza –** **Kvalifikácia dodávateľov: Predloženie žiadostí o účasť**
  3. V tejto fáze predkladajú záujemcovia o túto zákazku v určenej lehote svoju žiadosť o účasť. Bližšie informácie ohľadom predkladania žiadostí o účasť sú uvedené v časti B. týchto súťažných podkladov. Po uplynutí lehoty na predkladanie žiadostí o účasť verejný obstarávateľ otvorí a vyhodnotí všetky žiadosti o účasť, ktoré mu boli v stanovenej lehote predložené. Výsledkom tejto fázy bude kvalifikácia záujemcov, ktorí preukážu splnenie stanovených podmienok účasti. Tí záujemcovia, ktorí nepreukážu splnenie stanovených podmienok účasti nebudú kvalifikovaní a nemôžu sa zúčastniť ďalších fáz tejto zákazky.
  4. **II. fáza – Predloženie základných ponúk**
  5. Verejný obstarávateľ vyzve všetkých záujemcov, ktorí sa v I. fáze kvalifikovali, t. j. predložili žiadosť o účasť a preukázali splnenie podmienok účasti, na predloženie základnej ponuky. Po uplynutí lehoty na predkladanie základných ponúk, ktoré budú obsahovať základné návrhy na plnenie kritérií a návrhy uchádzačov na úpravu verejným obstarávateľom stanovených požiadaviek a podmienok, verejný obstarávateľ otvorí a vyhodnotí všetky základné ponuky, ktoré mu boli v lehote predložené. Uchádzač splní požiadavky na základnú ponuku, ak jeho ponuka bude obsahovať základný návrh na plnenie kritérií a návrh, resp. vyjadrenie k všetkým požadovaným skutočnostiam, v opačnom prípade verejný obstarávateľ ponuku uchádzača vylúči. Uchádzač, ktorého ponuka bola vylúčená, sa nemôže zúčastniť ďalších fáz Zákazky. Obdobne aj záujemca, ktorý sa kvalifikuje do tejto II. fázy zákazky, avšak nepredloží základnú ponuku stanoveným spôsobom alebo v lehote, nepostúpi do ďalších fáz zákazky, t. j. nemôže sa zúčastniť rokovania s uchádzačmi a ani predložiť konečnú ponuku. Vylúčený uchádzač sa nemôže zúčastniť ďalších fáz verejného obstarávania.
  6. **III. fáza – Rokovania s uchádzačmi**
  7. Verejný obstarávateľ pristúpi k rokovaniu s uchádzačmi, ktorí predložili základnú ponuku a neboli vylúčení. Predmetom rokovania budú požiadavky a podmienky plnenia predmetu zákazky a zmluvné podmienky, predovšetkým o návrhoch uchádzačov k nim, ktoré uviedli v základných ponukách. Verejný obstarávateľ si vyhradzuje právo rokovať s týmito uchádzačmi vo viacerých kolách v prípade,   
     ak po prvom kole rokovaní nebude možné finálne určiť všetky požiadavky na predmet zákazky a zmluvné podmienky. V súlade s § 73 ods. 1 ZVO predmetom rokovaní nemôžu byť kritériá   
     na vyhodnotenie ponúk a ani minimálne požiadavky verejného obstarávateľa (o. i. minimálne požiadavky na predmet zákazky), ktoré musia spĺňať všetky ponuky uchádzačov. **V tejto fáze môže verejný obstarávateľ vyzvať uchádzačov aj na predloženie ich aktualizovaných základných ponúk, ak takýto postup bude pre ďalší priebeh rokovaní účelný, v rámci ktorých môže požadovať predloženie položkového rozpočtu za jednotlivé funkcionality systému.** Výsledkom tejto fázy bude stanovenie finálnych požiadaviek verejného obstarávateľa na predmet zákazky, finálne zmluvné podmienky a určenie požiadaviek na konečné ponuky uchádzačov.
  8. **IV. fáza – Predloženie konečných ponúk**
  9. Verejný obstarávateľ vyzve všetkých uchádzačov, ktorí neboli vylúčení v predchádzajúcich fázach tohto verejného obstarávania na predloženie konečnej ponuky. Po uplynutí lehoty na predkladanie konečných ponúk verejný obstarávateľ otvorí a vyhodnotí konečné ponuky, ktoré mu boli v lehote predložené. Úspešným uchádzačom sa stane ten, kto sa z hľadiska kritérií na vyhodnotenie ponúk umiestni   
     na prvom mieste v poradí, ktorého konečná ponuka bude spĺňať všetky požiadavky na predmet zákazky a nebude v súlade so ZVO vylúčená.
  10. **V. fáza – Uzavretie Zmluvy s úspešným uchádzačom**
  11. Všetkým uchádzačom, ktorí predložia konečné ponuky zašle verejný obstarávateľ oznámenie o výsledku verejného obstarávania. Uchádzač, ktorý bude vyhodnotený ako úspešný bude vyzvaný   
      na poskytnutie súčinnosti pri uzavretí Zmluvy o dodávke prvkov a poskytovaní služieb riadiaceho systému verejného osvetlenia.

# Zmluvný vzťah

* 1. Výsledkom verejného obstarávania bude uzavretie Zmluvy o dodávke prvkov a poskytovaní služieb riadiaceho systému verejného osvetlenia s uchádzačom, ktorý sa stane úspešným.
  2. Podrobné vymedzenie zmluvných podmienok je uvedené v prílohe č. 3 týchto súťažných podkladov.

# Financovanie predmetu zákazky

* 1. Predmet zákazky bude financovaný z rozpočtu verejného obstarávateľa. Verejný obstarávateľ neposkytuje na plnenie predmetu tejto zákazky preddavky ani zálohové platby.
  2. Finančné plnenie podľa Zmluvy sa bude realizovať formou bezhotovostného platobného styku v mene euro na základe predloženej faktúry. Lehota splatnosti faktúr bude 30 dní odo dňa doručenia faktúry verejnému obstarávateľovi.

# Komunikácia

* 1. Komunikácia medzi verejným obstarávateľom a uchádzačom sa uskutočňuje v slovenskom alebo českom jazyku výhradne prostredníctvom informačného systému Josephine, prevádzkovaného na adrese: <https://josephine.proebiz.com/>. Tento spôsob komunikácie sa týka akejkoľvek komunikácie a podaní medzi verejným obstarávateľom a uchádzačmi počas celého procesu verejného obstarávania, s výnimkou prípadov, keď to výslovne vylučuje ZVO.
  2. Na používanie systému Josephine je nutné spĺňať nasledovné technické požiadavky: <https://store.proebiz.com/docs/josephine/sk/Technicke_poziadavky_sw_JOSEPHINE.pdf>.
  3. Zásielka sa považuje za doručenú, ak jej adresát bude mať objektívnu možnosť oboznámiť   
     sa s jej obsahom (akonáhle sa dostane zásielka do sféry jeho dispozície), t. j. moment, kedy bola správa uchádzačovi doručená prostredníctvom systému Josephine, nie kedy ju uchádzač prečítal.
  4. Uchádzačovi bude na ním určený kontaktný e-mail (zadaný pri registrácii do systému Josephine) bezodkladne odoslaná informácia o tom, že k predmetnej zákazke existuje nová zásielka/správa.
  5. **V prípade potreby je možné kontaktovať linku podpory Houston PROEBIZ na e-maile:** [**houston@proebiz.com**](mailto:houston@proebiz.com) **alebo telefonicky na čísle: +421 220 255 999.**

# Vysvetľovanie

* 1. V prípade potreby vysvetliť údaje uvedené v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému Josephine na adrese: <https://josephine.proebiz.com/>.
  2. Vysvetlenie informácií uvedených v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým uchádzačom, najneskôr však 6 dní pred uplynutím lehoty na základných/konečných ponúk (v závislosti od fázy verejného obstarávania), za predpokladu, že sa o vysvetlenie požiada dostatočne vopred.
  3. Ak je to nevyhnutné, verejný obstarávateľ môže v lehote na predkladanie ponúk doplniť informácie uvedené v súťažných podkladoch alebo v inej sprievodnej dokumentácii o čom informuje všetkých uchádzačov.

# Zábezpeka

* 1. Zábezpeka ponuky sa v tejto zákazke nevyžaduje.

# Jazyk žiadosti o účasť/ponuky

* 1. Žiadosť o účasť, ponuka a ďalšie doklady a dokumenty v tomto verejnom obstarávaní sa predkladajú   
     v slovenskom jazyku alebo v českom jazyku.
  2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre žiadosti o účasť, ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad   
     do slovenského jazyka.

# Dôvernosť verejného obstarávania

* 1. Uchádzač v ponuke označí, ktoré skutočnosti považuje za dôverné. Podľa ZVO môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.

# Náklady na žiadosť o účasť/ponuku

* 1. Uchádzač znáša všetky náklady a výdavky spojené s predložením základnej ponuky, jej aktualizáciou a konečnej ponuky bez ohľadu na výsledok verejného obstarávania.

# Časť B. Kvalifikácia dodávateľov: Predloženie žiadostí o účasť

Táto fáza bola ukončená. Žiadosti o účasť boli predložené a verejným obstarávateľom vyhodnotené. Záujemcovia, ktorí predložili svoje žiadosti o účasť boli o skutočnosti, že postúpili alebo nepostúpili   
do ďalšej fázy verejného obstarávania upovedomení.

# Časť C. Predloženie základných ponúk

Táto fáza bola ukončená. Základné ponuky boli predložené a verejným obstarávateľom vyhodnotené. Uchádzači, ktorí predložili svoje Základné ponuky a je im zaslaná táto Výzva na ich aktualizáciu postúpili   
do ďalšej fázy verejného obstarávania.

# Časť D. Rokovania s uchádzačmi

**Aktuálna fáza zákazky**

# Priebeh rokovaní

* 1. Verejný obstarávateľ vyzve na rokovanie všetkých uchádzačov, ktorých základné ponuky splnili požiadavky na ich predkladanie stanovené verejným obstarávateľom. Verejný obstarávateľ   
     si vyhradzuje právo výlučne za účelom organizačného zabezpečenia rokovaní komunikovať s uchádzačmi aj telefonicky.
  2. Predmetom rokovaní budú požiadavky a podmienky plnenia predmetu zákazky a zmluvné podmienky, predovšetkým o návrhoch uchádzačov k nim, ktoré uviedli v základných ponukách alebo v aktualizácii. Verejný obstarávateľ si vyhradzuje právo rokovať s týmito uchádzačmi vo viacerých kolách v prípade,   
     ak po prvom kole rokovaní nebude možné finálne určiť všetky požiadavky na predmet zákazky a zmluvné podmienky.
  3. Rokovanie bude prebiehať vždy len s jedným uchádzačom, a to formou osobných stretnutí,   
     resp. ak osobné stretnutie nie je možné, prostredníctvom elektronickej komunikačnej platformy   
     (napr. MS Teams). Verejný obstarávateľ si vyhradzuje právo vyhotoviť audiovizuálny záznam z priebehu rokovaní. Z rokovania verejný obstarávateľ vždy vyhotoví zápisnicu, ktorá bude obsahovať všetky podstatné skutočnosti, ktoré boli predmetom rokovania a závery, ku ktorým zúčastnení zástupcovia   
     na danom rokovaní dospeli. Zápisnicu z rokovania zašle verejný obstarávateľ za účelom potvrdenia   
     jej obsahovej správnosti uchádzačovi, ktorý ju môže v stanovenej lehote pripomienkovať alebo potvrdí jej správnosť.
  4. Po ukončení jednotlivých kôl rokovaní verejný obstarávateľ, resp. Komisia má právo rozhodnúť, ktoré návrhy uchádzačov uvedené v základných ponukách, v ich aktualizáciách alebo na rokovaniach bude akceptovať a stanú sa pre ďalší priebeh verejného obstarávania záväzné. Verejný obstarávateľ bude informovať všetkých uchádzačov, ktorí sa zúčastňujú rokovaní, o úprave, zmene alebo doplnení pôvodných požiadaviek a podmienok, ktoré vyplynuli zo základných ponúk, ich akutalizácií a/alebo rokovaní.
  5. Po ukončení jednotlivých kôl rokovaní verejný obstarávateľ môže vyzvať všetkých uchádzačov, ktorí   
     sa zúčastňujú rokovaní, aby aktualizovali nimi predložené základné ponuky.
  6. Výsledkom tejto fázy verejného obstarávania bude stanovenie finálnych požiadaviek verejného obstarávateľa na predmet zákazky, finálne zmluvné podmienky a určenie požiadaviek na konečné ponuky uchádzačov.

# Rokovania v 2. kole a Výzva na aktualizáciu základnej ponuky

**Aktuálna fáza zákazky**

* 1. Verejný obstarávateľ vyzýva všetkých uchádzačov, ktorí predložili svoju Základnú ponuku v procese tohto verejného obstarávania na predloženie aktualizovanej Základnej ponuky.
  2. **Záujemca, ktorý sa chce zúčastniť ďalších fáz verejného obstarávania musí v lehote   
     na predkladanie aktualizovanej Základnej ponuky doručiť verejnému obstarávateľovi stanoveným spôsobom aktualizovanú Základnú ponuku. Aktualizovaná Základná ponuka bude podkladom pre 2. kolo rokovaní s uchádzačmi.**
  3. Verejný obstarávateľ po predložení Základných ponúk a po 1. kole rokovaní so všetkými uchádzačmi upravil znenie súťažných podkladov a ich príloh v zmysle akceptovaných záverov z týchto rokovaní a predložených Základných ponúk (konkrétne: Príloha č. 1 Opis predmetu zákazky; Príloha č. 3 Zmluva o dodávke prvkov a poskytovaní služieb riadiaceho systému verejného osvetlenia; Príloha č. 9 Návrh na plnenie kritérií a Príloha č. 10 Akceptačný protokol k splneniu požiadaviek na pilotný projekt).
  4. V tejto fáze zákazky verejný obstarávateľ požaduje **predložiť aktualizované Základné návrhy na plnenie kritérií a zároveň návrhy uchádzačov na úpravu verejným obstarávateľom aktualizovaných požiadaviek a podmienok týkajúcich sa predmetu zákazky a zmluvných podmienok s konkrétnym finančným vyčíslením dopadu úpravy danej požiadavky na predmet zákazky a/alebo zmluvnej podmienky.** Aktualizované Základné ponuky budú podkladom pre ďalšie rokovania s uchádzačmi.
  5. Verejný obstarávateľ si je vedomý svojho záväzku zodpovedného nakladania s verejnými prostriedkami, preto účelom tejto fázy je, aby stanovené finálne požiadavky na predmet zákazky a zmluvné podmienky reflektovali potrebu zabezpečenia kvalitného a finančne efektívneho plnenia. Z uvedeného dôvodu **verejný obstarávateľ v tejto fáze zákazky ponecháva priestor na predloženie návrhov zo strany uchádzačov, ktoré by umožnili optimalizovať náklady na realizáciu zákazky. Akýkoľvek návrh na zmenu technických špecifikácií alebo zmluvných podmienok bude posudzovaný individuálne, pričom podmienkou jeho akceptácie je preukázateľná finančná úspora pre verejného obstarávateľa a zároveň garancia, že navrhované úpravy nebudú mať výraznejší negatívny dopad na kvalitu, funkčnosť ani bezpečnosť riadiaceho a komunikačného systému verejného osvetlenia.**

# Vyhotovenie a predloženie aktualizovanej Základnej ponuky

**Aktuálna fáza zákazky**

* 1. **Predkladanie aktualizovaných Základných ponúk je umožnené len autentifikovaným hospodárskym subjektom.** Každý subjekt má možnosť registrovať sa do systému Josephine pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).
  2. Aktualizovanú Základnú ponuku uchádzač predkladá elektronicky, prostredníctvom systému Josephine, na adrese: <https://josephine.proebiz.com/sk/tender/50014/summary> v lehote na predkladanie Aktualizácie Základných ponúk. V prípade, ak uchádzač predloží aktualizovanú Základnú ponuku   
     v papierovej podobe, e-mailom alebo iným spôsobom ako prostredníctvom IS Josephine, nebude táto ponuka otvorená a zaradená do hodnotenia.
  3. Doklady predložené uchádzačom môžu byť v súlade s § 49 ods. 7 ZVO kópie dokladov v elektronickej podobe (odporúčaný formát pdf).
  4. V prípade, že sú doklady, ktoré tvoria ponuku, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
  5. Uchádzač môže predloženú aktualizovanú Základnú ponuku dodatočne doplniť, zmeniť alebo vziať späť do uplynutia lehoty na predkladanie aktualizovaných Základných ponúk. Doplnenú, zmenenú alebo inak upravenú aktualizovanú Základnú ponuku je potrebné doručiť spôsobom opísaným v týchto súťažných podkladoch v lehote na predkladanie aktualizovaných Základných ponúk. Uchádzač pri odvolaní aktualizovanej Základnej ponuky postupuje obdobne ako pri vložení prvotnej aktualizovanej Základnej ponuky (kliknutím na tlačidlo „Stiahnuť ponuku“ a predložením novej aktualizovanej Základnej ponuky).

# Lehota na predkladanie aktualizovaných Základných ponúk

* 1. Lehota na predkladanie aktualizovaných Základných ponúk bola verejným obstarávateľom stanovená **do dňa 4.2.2025 do 9:00 hod.**, pričom rozhodujúcim a platným je aktuálny čas servera IS Josephine.
  2. Verejný obstarávateľ odporúča uchádzačom predložiť aktualizovanú Základnú ponuku s dostatočným časovým predstihom pred uplynutím lehoty na predkladanie aktualizovaných Základných ponúk.   
     Po tejto lehote už nie je možné aktualizovanú Základnú ponuku predložiť.

# Obsah aktualizovanej Základnej ponuky

* 1. Aktualizovaná Základná ponuka musí byť verejnému obstarávateľovi predložená prostredníctvom príslušného rozhrania systému Josephine (záložka „Ponuka“) v slovenskom alebo v českom jazyku. Ponuka musí obsahovať nasledujúce dokumenty, doklady a informácie:
  2. **Aktualizáciu Základného návrhu na plnenie kritérií uchádzača podľa prílohy č. 9**, ktorý reflektuje aktualizované znenie príloh súťažných podkladov (predovšetkým Prílohy č. 1 Opis predmetu zákazky a Prílohy č. 3 Zmluva o dodávke prvkov a poskytovaní služieb riadiaceho systému verejného osvetlenia). Ceny uvedené v tomto návrhu nie sú konečnými cenami, slúžia ako podklad   
     pre rokovanie v ďalších fázach tejto zákazky;
  3. **Návrh uchádzača na úpravu verejným obstarávateľom stanovených požiadaviek a podmienok týkajúcich sa predmetu zákazky a stanovených zmluvných podmienok podľa prílohy č. 2** s vyčíslením finančného dopadu každej zmeny. Uchádzač predloží túto časť svojej aktualizovanej Základnej ponuky aj v editovateľnej podobe (excel);
  4. **Splnomocnenie** konať za uchádzača alebo skupinu uchádzačov, ak aktualizovanú Základnú ponuku podpisuje iná osoba ako štatutárny zástupca a splnomocnenie na predloženie aktualizovanej Základnej ponuky nebolo tejto osobe udelené v niektorej z predchádzajúcich fáz verejného obstarávania;
  5. **Vyhlásenie k participácii** na vypracovaní aktualizovanej Základnej ponuky inou osobou podľa prílohy č. 5 týchto súťažných podkladov (ak je to relevantné).

# Vyhodnotenie aktualizovaných Základných ponúk

* 1. Komisia na vyhodnotenie ponúk (ďalej len „Komisia“) po uplynutí lehoty na predkladanie aktualizovaných Základných ponúk otvorí všetky v lehote doručené aktualizované Základné ponuky stanoveným spôsobom. Otváranie doručených aktualizovaných Základných ponúk je neverejné.
  2. Komisia vyhodnotí každú v lehote a stanoveným spôsobom doručenú aktualizovanú Základnú ponuku podľa § 53 ZVO.
  3. Verejný obstarávateľ odošle všetkým uchádzačom, ktorí predložili aktualizovanú Základnú ponuku a splnili požiadavky na ňu informáciu o tom, že ich aktualizovaná Základná ponuka spĺňa stanovené požiadavky a budú vyzvaní na 2. kolo rokovaní. Uchádzačom, ktorí nesplnili požiadavky na základnú ponuku odošle verejný obstarávateľ informáciu o tom, že ich aktualizovaná Základná ponuka nespĺňa stanovené požiadavky a preto nebudú vyzvaní na ďalšie rokovanie, a teda nemôžu sa zúčastniť ďalších fáz verejného obstarávania.
  4. Verejný obstarávateľ neobmedzuje počet uchádzačov, ktorí budú vyzvaní na rokovanie.
  5. Verejný obstarávateľ si vyhradzuje právo uskutočniť rokovania aj vo viacerých po sebe nasledujúcich kolách v prípade, ak ani po druhom kole rokovaní nebude možné finálne určiť všetky požiadavky   
     na predmet zákazky a zmluvné podmienky.

# Časť E. Predloženie konečných ponúk

# Výzva na predloženie konečnej ponuky

* 1. Verejný obstarávateľ po ukončení rokovania písomne oznámi všetkým uchádzačom ukončenie rokovania. Verejný obstarávateľ vyzve všetkých uchádzačov, ktorých Základné ponuky neboli vylúčené   
     na predloženie konečnej ponuky.
  2. Výzva na predloženie konečnej ponuky bude okrem iného obsahovať aj lehotu na predkladanie konečných ponúk. Uchádzač musí v lehote na predkladanie konečných ponúk doručiť verejnému obstarávateľovi stanoveným spôsobom a v určenej lehote konečnú ponuku. Lehota viazanosti ponúk bude uvedená vo výzve na predloženie konečnej ponuky.
  3. Účelom tejto fázy je vyhodnotiť ponuky uchádzačov z hľadiska stanovených kritérií na vyhodnotenie ponúk. Predložené konečné ponuky uchádzačov musia zároveň spĺňať všetky požiadavky na predmet zákazky, ktoré boli verejným obstarávateľom stanovené ako finálne.
  4. Verejný obstarávateľ si vyhradzuje právo vo výzve na predkladanie konečných ponúk upraviť požiadavky na obsah a rozsah konečných ponúk.

# Vyhotovenie a predloženie konečnej ponuky

* 1. **Predkladanie konečných ponúk je umožnené len autentifikovaným hospodárskym subjektom.** Každý subjekt má možnosť registrovať sa do systému Josephine pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Postup pre autentifikáciu je uvedený na: <https://store.proebiz.com/docs/josephine/sk/Manual_registracie_SK.pdf>
  2. Konečnú ponuku uchádzač predkladá elektronicky, prostredníctvom systému Josephine, na adrese: <https://josephine.proebiz.com/sk/tender/50014/summary> v lehote na predkladanie konečných ponúk.   
     V prípade, ak uchádzač predloží konečnú ponuku v papierovej podobe, e-mailom alebo iným spôsobom ako prostredníctvom IS Josephine, nebude táto ponuka otvorená a zaradená do hodnotenia.
  3. Doklady predložené uchádzačom môžu byť v súlade s § 49 ods. 7 ZVO kópie dokladov v elektronickej podobe (odporúčaný formát pdf).
  4. V prípade, že sú doklady, ktoré tvoria konečnú ponuku, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
  5. Uchádzač môže predložiť iba jednu konečnú ponuku. Ak uchádzač v lehote na predkladanie konečných ponúk predloží viac ponúk, verejný obstarávateľ prihliada len na tú ponuku, ktorá bola predložená ako posledná a na ostatné ponuky hľadí ako na ponuky, ktoré boli predložené po lehote na predkladanie konečných ponúk.
  6. Uchádzač môže predloženú konečnú ponuku dodatočne doplniť, zmeniť alebo vziať späť do uplynutia lehoty na predkladanie konečných ponúk. Doplnenú, zmenenú alebo inak upravenú konečnú ponuku   
     je potrebné doručiť spôsobom opísaným v týchto súťažných podkladoch v lehote na predkladanie konečných ponúk. Uchádzač pri odvolaní konečnej ponuky postupuje obdobne ako pri vložení prvotnej konečnej ponuky (kliknutím na tlačidlo „Stiahnuť ponuku“ a predložením novej konečnej ponuky).

# Obsah konečnej ponuky

* 1. Konečná ponuka musí byť verejnému obstarávateľovi predložená prostredníctvom príslušného rozhrania systému Josephine (záložka „Ponuka“) v slovenskom alebo v českom jazyku. Ponuka musí obsahovať nasledujúce dokumenty, doklady a informácie:
  2. Návrh uchádzača na plnenie kritérií;
  3. Splnomocnenie konať za uchádzača alebo skupinu uchádzačov, ak konečnú ponuku podpisuje iná osoba ako štatutárny zástupca a splnomocnenie na predloženie konečnej ponuky nebolo tejto osobe udelené v predchádzajúcich fázach verejného obstarávania;
  4. Vyhlásenie k participácii na vypracovaní konečnej ponuky inou osobou podľa prílohy č. 5 týchto súťažných podkladov (ak je to relevantné).

# Vyhodnotenie konečných ponúk

* 1. Komisia po uplynutí lehoty na predkladanie konečných ponúk otvorí všetky v lehote doručené konečné ponuky stanoveným spôsobom. Dátum a čas otvárania konečných ponúk bude uvedený vo výzve   
     na predkladanie konečných ponúk.
  2. Otváranie konečných ponúk je verejné. Otváranie ponúk sa uskutoční elektronicky. Verejný obstarávateľ podľa § 52 ods. 2 ZVO umožní účasť na otváraní konečných ponúk všetkým uchádzačom, ktorí predložili konečnú ponuku v stanovenej lehote. Umožnením účasti na otváraní konečných ponúk sa rozumie sprístupnenie konečných ponúk elektronicky prostredníctvom funkcionality IS Josephine.
  3. Komisia vyhodnotí každú v lehote a stanoveným spôsobom doručenú konečnú ponuku podľa § 53 ZVO. Konečné ponuky sa budú vyhodnocovať z hľadiska splnenia požiadaviek na predmet zákazky   
     a na základe stanovených kritérií na vyhodnotenie ponúk.
  4. Verejný obstarávateľ odošle všetkým uchádzačom, ktorí predložili konečnú ponuku informáciu o výsledku vyhodnotenia ponúk.

# Časť F. Uzavretie Zmluvy

# Uzavretie Zmluvy

* 1. Výsledkom tohto verejného obstarávania bude uzatvorenie Zmluvy o dodávke prvkov a poskytovaní služieb riadiaceho systému verejného osvetlenia. Zmluva bude uzatvorená s jedným úspešným uchádzačom, ktorým môže byť aj skupina dodávateľov.
  2. Úspešný uchádzač je povinný poskytnúť verejnému obstarávateľovi riadnu súčinnosť potrebnú   
     na uzavretie Zmluvy tak, aby táto mohla byť uzavretá do desiatich pracovných dní odo dňa uplynutia lehoty podľa § 56 ods. 2 až 7 ZVO. O najneskoršom možnom termíne poskytnutia súčinnosti bude úspešný uchádzač informovaný vo Výzve na poskytnutie súčinnosti. Verejný obstarávateľ môže pred písomným vyzvaním na uzavretie Zmluvy uskutočniť s úspešným uchádzačom rokovania o znížení zmluvnej ceny.
  3. Verejný obstarávateľ neuzavrie Zmluvu s úspešným uchádzačom, ktorý má povinnosť zapisovať   
     sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „RPVS“) a nie je zapísaný v RPVS alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS a nie sú zapísaní v RPVS alebo úspešným uchádzačom, ktorý má povinnosť zapisovať sa do RPVS a ktorý má ako konečného užívateľa výhod zapísanú osobu podľa § 11 ods. 1 písm. c) ZVO alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS majú v PRVS zapísaného ako konečného užívateľa výhod osobu podľa § 11 ods. 1 písm. c) ZVO.
  4. Verejný obstarávateľ bude požadovať v rámci poskytovania riadnej súčinnosti potrebnej pre uzavretie zmluvy od úspešného uchádzača predložiť:
  5. údaje o všetkých známych subdodávateľoch;
  6. zmluvu uzavretú medzi členmi skupiny dodávateľov podľa bodu 1.5 tejto časti súťažných podkladov, ak úspešným uchádzačom je skupina dodávateľov a táto zmluva nebola predložená skôr;
  7. vyhlásenie o tom, že konečným užívateľom výhod uchádzača alebo jeho subdodávateľa, ktorý má povinnosť zapisovať sa do registra partnerov verejného sektora, nie je niektorá z osôb podľa   
     § 11 ods. 1 písm. c) ZVO;
  8. čestné vyhlásenie uchádzača k uplatňovaniu medzinárodných sankcií podľa nariadenia Rady EÚ   
     č. 833/2014;
  9. certifikáty/osvedčenia k ponúkanému riešeniu v oblasti cyber security,
  10. prípadne iné doklady, ktoré budú verejným obstarávateľom uvedené najneskôr vo Výzve   
      na predkladanie konečných ponúk.
  11. Verejný obstarávateľ z dôvodu riadneho plnenia zmluvných vzťahov uzatváraných na základe výsledku tohto postupu zadávania zákazky požaduje, aby v prípade úspešnosti skupiny dodávateľov, najneskôr pred podpisom Zmluvy táto skupina uzatvorila a predložila verejnému obstarávateľovi zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie. Zmluva   
      o združení musí byť písomná, a musí obsahovať minimálne:
  12. splnomocnenie jedného člena zo skupiny dodávateľov, ktorý bude mať postavenie hlavného člena skupiny dodávateľov, udelené ostatnými členmi skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov skupiny dodávateľov v súvislosti s plnením Zmluvy, ktorá bude výsledkom verejného obstarávania. Toto splnomocnenie musí byť neoddeliteľnou súčasťou zmluvy o združení;
  13. opis vzájomných práv a povinností členov skupiny dodávateľov s uvedením činností, ktorými   
      sa jednotliví členovia skupiny dodávateľov budú podieľať na plnení predmetu zákazky;
  14. ustanovenie o tom, že všetci členovia skupiny dodávateľov zodpovedajú za záväzky združenia voči verejnému obstarávateľovi spoločne a nerozdielne.

# Časť H. Kritériá na vyhodnotenie ponúk a pravidlá ich uplatnenia

# Kritériá na vyhodnotenie ponúk

* 1. Jediným kritériom na vyhodnotenie ponúk je v súlade s § 44 ods. 3 písm. c) ZVO najnižšia cena   
     t. j. celková cena za celý predmet zákazky uvedená v EUR s DPH zaokrúhlená na 2 desatinné miesta.
  2. Uchádzačom navrhovaná cena celkom za predmet zákazky musí obsahovať všetky náklady uchádzača spojené s plnením Zmluvy v mieste plnenia. Ceny uvedené v ponuke uchádzača budú vyjadrené v mene EUR. Navrhovaná cena musí byť stanovená podľa zákona č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon č. 18/1996   
     Z. z. o cenách v znení neskorších predpisov.
  3. Jednotkové ceny všetkých položiek a aj celková cena musia byť zaokrúhlené na dve desatinné miesta. Žiadna položka nesmie byť nulová. Celková cena za predmet zákazky predstavuje súčet všetkých požadovaných položiek v stanovených objemoch.
  4. Ak sa uchádzač v priebehu zmluvného vzťahu stane platiteľom DPH, zmluvná cena sa nemôže navýšiť. V prípade, že v priebehu procesu verejného obstarávania dôjde k legislatívnym zmenám v oblasti DPH, dotknuté časti budú príslušne upravené, v súlade s aktuálne platným právnym poriadkom Slovenskej republiky.
  5. V prípade, ak uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, uvedie v návrhu na plnenie kritérií cenu, ktorá bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (23%), aj keď samotnú DPH nebude v súlade s komunitárnym právom fakturovať. V takomto prípade bude verejný obstarávateľ vyhodnocovať celkovú cenu s DPH podľa slovenských právnych predpisov. V prípade,   
     ak ponuka bude obsahovať inú sadzbu DPH, aká je používaná na území SR, K odpočíta v ponuke udanú hodnotu DPH od celkovej ceny a pripočíta platnú sadzbu DPH používanú na území SR. Takýto úkon sa nepovažuje za zmenu ponuky.

# Spôsob uplatnenia kritérií na vyhodnotenie ponúk

* 1. Poradie uchádzačov sa určí podľa výšky navrhnutých celkových cien za celý predmet zákazky.   
     To znamená, že úspešný bude ten uchádzač, ktorý navrhol najnižšiu cenu celkom za predmet zákazky v EUR s DPH v Návrhu na plnenie kritérií, ktorý bude tvoriť prílohu výzvy na predkladanie konečných ponúk.
  2. V prípade, ak dvaja alebo viacerí uchádzači predložia ponuky s rovnakou navrhovanou najnižšou celkovou cenou za celý predmet zákazky v EUR s DPH, úspešný bude ten uchádzač, ktorý v ponuke uvedie v predloženom návrhu na plnenie kritérií nižšiu cenu za (v poradí):

Jednotková cena za dodanie 1 ks RM-S

Jednotková cena za dodanie a inštaláciu 1 ks RM-RVO

Jednotková cena za poskytovanie služby Konektivity/1 RM-S/mesiac

Jednotková cena za poskytovanie služby Konektivity/1 RM-RVO/mesiac

Jednotková cena za poskytovanie služby Riadiaceho systému

Jednotková cena za 1 hodinu služieb Rozvoja